2.

399 R 1493: Rådets Forordning (EF) nr. 1493/1999 af 17. maj 1999 om den fælles markedsordning for vin (EFT L 179 af 14.7.1999, s. 1), berigtiget i EFT L 271 af 21.10.1999, s. 47, ændret ved: — 1 03 T: Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, vedtaget den 16. april 2003 (EUT L 236 af 23.9.2003, s. 33) — 32003 R 1795: Kommissionens forordning (EF) nr. 1795/2003 af 13. oktober 2003 (EUT L 262 af 14.10.2003, s. 13). Forordningens bestemmelser gælder i forbindelse med aftalen med følgende tilpasninger: a) Henvisninger til andre retsakter i forordningen anses for relevante i det omfang og i den form, disse indarbejdes i aftalen. b) Artikel 1, stk. 1, finder ikke anvendelse. c) Afsnit II med undtagelse af artikel 19 og afsnit III, IV og VII finder ikke anvendelse. d) Artikel 19, stk. 2, sidste punktum, finder ikke anvendelse for Liechtenstein. Herudover finder bilag VI, afsnit B, punkt 1, sidste punktum, ikke anvendelse for Liechtenstein. e) I artikel 44, stk. 1, finder ordene: »samt i givet fald, uanset artikel 45, vin, der er lovligt importeret« ikke anvendelse. f) I artikel 44, stk. 14, forstås »Forskæring af vin med oprindelse i et tredjeland« som »Forskæring af vin med oprindelse i et tredjeland eller en EFTA-stat«. g) I artikel 45, stk. 1, litra a), finder ordene: »også importerede« ikke anvendelse. h) Kapitel II i afsnit V finder anvendelse med følgende tilpasning: Uanset Liechtensteins nationale bestemmelser skal bordvin med oprindelse i Liechtenstein, som ikke er berettiget til at bære en geografisk betegnelse, opfylde bestemmelserne i kapitel II i afsnit V om beskrivelse, betegnelse, præsentation og beskyttelse af visse produkter, hvis den pågældende bordvin er bestemt til EØS-markedet uden for Liechtenstein. i) Afsnit VI anvendes med følgende tilpasninger: Kvalitetsvine med oprindelse i EFTA-stater betragtes som svarende til kvalitetsvine fra bestemte dyrkningsområder (»kvbd«), forudsat at de overholder nationale bestemmelser, som med henblik på denne protokol skal være i overensstemmelse med principperne i Rådets forordning (EF) nr. 1493/1999, som ændret med henblik på denne aftale. Beskrivelsen »kvbd« og andre beskrivelser, som er omhandlet i artikel 54, stk. 2, må imidlertid ikke anvendes på disse vine. Listen over kvalitetsvine, som udarbejdes af vinproducerende EFTA-stater, offentliggøres i Den Europæiske Unions Tidende. j) Med henvisning til artikel 54, stk. 4, anerkendes vine med oprindelse i Liechtenstein som kvalitetsvine, hvis de opfylder samtlige krav til såkaldte »Kategori 1-vine« ifølge nationale bestemmelser. Kvalitetsvine med oprindelse i Liechtenstein er berettigede til at bære en af følgende geografiske betegnelser, også suppleret med bedriftens navn, som henviser til druernes oprindelse som anført i Liechtensteins officielle fortegnelse over vinavl og kontrollerede oprindelsesbetegnelser: Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen og Vaduz. Den geografiske betegnelse ledsages af et af udtrykkene »Kontrollierte Ursprungsbezeichnung«, »KUB«, »Appellation d'origine contrôlée« eller »AOC« på etiketten. k) Artiklerne 71, 77, 78 og 79 finder ikke anvendelse. l) Med henblik på bilag III betragtes Liechtenstein som tilhørende vindyrkningszone B. m) Uanset bilag VI, afsnit D, punkt 1, anerkendes vine med oprindelse i Liechtenstein, der er fremstillet i overensstemmelse med nationale bestemmelser og derefter klassificeret som »kategori 1-vine uden supplerende kvalitetsegenskaber«, som kvalitetsvine.